છાત્રાલયો ની સ્થાપના બાદ માધ્યમિક શાળા, પ્રાથમિક શાળા અને પૂર્વ પ્રાથમિક શાળાઓની સ્થાપના કરવા માં આવી અને આમ વિધાર્થી ના સમગ્ર શિક્ષણની પ્રક્રિયાને આવરી લેવા માં આવી. આ શાળાઓમાંથી શિક્ષિત થયેલી વ્યક્તિઓ આજે સમાજ ના વિવિધ ક્ષેત્રો જેવા કે કલા, સંગીત, વેપાર, ઉદ્યોગ, વિજ્ઞાન સંચાલન, શિક્ષણ,ન્યાયતંત્ર, દાકતરી, ઇજનેરી વિગેરેમાં મોભાભર્યુ સ્થાન શોભાવે છે. આ શાળાઓમાં માધ્યમ તરીકે માતૃભાષા ગુજરાતી છે . સાંપ્રત સમાજની માંગને અનુલક્ષીને વર્ષ ૨૦૧૦માં અંગ્રેજી માધ્યમની શાળા શરૂ કરવામાં આવી જેમાં ધો.૫ થી પ્રવેશ આપવા માં આવે છે.